તમારા પત્ર દ્વારા જાણ્યું કે ૧૯૯૯ના વર્ષ દરમ્યાન તમારી કોવેંન્ટ્રી શાખા ૨૫વર્ષ પૂરા કરી ૨૬માં પ્રવેશ કરશે….. એ ઘણી ખુશીની વાત ! તમારા પ્રજાપતિ સમાજ અને સૌ જ્ઞાતિજનો માટે ગૌરવ લેવાની ઘડી ! આ ઘડીને હંમેશ યાદગાર રાખવા માટે રજત જયંતી મહોત્સવ પ્રસંગે એક સ્મરણિકા પુસ્તીકા પ્રગટ કરવાનો નિર્ણય લીધો એ ઘણોજ ઉતમ વિચાર છે. પુસ્તીકા પ્રગટ કરવાનું કાર્ય ભગીરથ હોવા છતાં પુસ્તીકાની પુર્ણતા માટે તમો સૌ ઉત્સાહથી પગલાઓ લઈ રહ્યા છો એ જાણી મારા હૈયે એક અનોખો હર્ષ છે. એક સુંદર સ્મરણિકા પુસ્તક તમારા સમાજના જ્ઞાતિજનો તેમજ અન્ય જ્ઞાતિજનોને પ્રસાદી રૂપે તમે સમય સર અર્પણ કરી શકો એવી મારી અંતરની પ્રાર્થના.